b'\n_START_ARTICLE_\nAvtomatsko programiranje\n_START_PARAGRAPH_\nAvtomatsko programiranje je podro\xc4\x8dje informatike, ki se ukvarja z avtomatizacijo programiranja in spada v podro\xc4\x8dje umetne inteligence. To je na\xc4\x8din programiranja, ko nam programsko kodo namesto \xc4\x8dlove\xc5\xa1kega programerja napi\xc5\xa1e stroj oziroma za ta namen izdelan program.\n_START_SECTION_\nGeneriranje izvorne kode\n_START_PARAGRAPH_\nNa osnovi vhodnih podatkov programer ustvari program, ki vodi do zahtevanih izhodnih podatkov in akcij. Programer i\xc5\xa1\xc4\x8de algoritem, ki danemu vhodnemu nizu priredi zahtevani izhodni niz. Ta proces se lahko avtomatizira, tako da je izdelava algoritma (programa) prepu\xc5\xa1\xc4\x8dena avtomatiki (ra\xc4\x8dunalni\xc5\xa1kemu programu).\n_START_SECTION_\nZgledi\n_START_PARAGRAPH_\nIntegrirana razvojna okolja kot na primer Eclipse ali Visual Studio vklju\xc4\x8dujejo razli\xc4\x8dna orodja za generiranje izvorne kode. Zgled so orodja, s katerimi lahko konstruiramo grafi\xc4\x8dne uporabni\xc5\xa1ke vmesnike z inteaktivnim postavljanjem in povezovanjem grafi\xc4\x8dnih elementov ter dolo\xc4\x8danjem njihovih zna\xc4\x8dilnosti, medtem ko okolje v ozadju generira ustrezno ra\xc4\x8dunalni\xc5\xa1ko kodo._NEWLINE_Drug zgled so orodja za grafi\xc4\x8dno oblikovanje shem za podatkovne baze, ki generirajo kodo v SQL._NEWLINE_Napredni zgled je generacija izvorne kode v vi\xc5\xa1jenivojskih programskih jezikih za re\xc5\xa1evanje dolo\xc4\x8dene vrste problemov s pomo\xc4\x8djo sistemov za simbolno ra\xc4\x8dunanje. Paket AceGen na primer uporablja program Mathematico za izpeljavo formul in numeri\xc4\x8dnih algoritmov po metodi kon\xc4\x8dnih elementov, ki jih nato pretvori v programsko kodo v C. Tako generirano kodo lahko prevedemo in jo v obliki dinami\xc4\x8dnih knji\xc5\xbenic vklju\xc4\x8dimo v obstoje\xc4\x8da programska okolja za re\xc5\xa1evanje in\xc5\xbeenirskih problemov.'